CELEX: 62012TN0140
Language: et
Date: 2012-03-28 00:00:00
Title: Kohtuasi T-140/12: 28. märtsil 2012 esitatud hagi — Teva Pharma and Teva Pharmaceuticals Europe versus EMEA

9.6.2012   
            
            
               ET
            
            
               Euroopa Liidu Teataja
            
            
               C 165/26
            
         28. märtsil 2012 esitatud hagi — Teva Pharma and Teva Pharmaceuticals Europe versus EMEA
   (Kohtuasi T-140/12)
   2012/C 165/45
   Kohtumenetluse keel: inglise
   
      Pooled
   
   
      Hagejad: Teva Pharma BV (Utrecht, Madalmaad) ja Teva Pharmaceuticals Europe BV (Utrecht, Madalmaad) (esindajad: D. Anderson, QC (Queen’s Counsel), barrister K. Bacon, solicitor G. Morgan ja solicitor C. Drew)
   
      Kostja: Euroopa Ravimiamet
   
      Nõuded
   
   Hageja palub Üldkohtul:
   
               —
            
            
               tühistada Euroopa Ravimiameti 24. jaanuari 2012. aasta kirjas sisalduv otsus jätta hageja müügiloa taotlus kinnitamata;
            
         
               —
            
            
               mõista hageja kohtukulud välja komisjonilt.
            
         
      Väited ja peamised argumendid
   
   Oma hagi toetuseks esitab hageja ühe väite, et harva kasutatava ravimi geneerilise variandi müügiloa taotluse kinnitamata jätmine on vastuolus määruse (EÜ) nr 141/2000 (1) artikliga 8, kui seda korrektselt tõlgendada. Täpsemalt on see vastuolus artikli 8 sõnastuse ja eesmärgiga, aga ka nimetatud määruses ja travaux préparatoires kajastuva poliitikaga jätta harva kasutatava ravimi geneeriline variant turult kõrvale vähemalt kümneks aastaks, nagu on sätestatud selle määruse artikli 8 lõikes 1. Hagejad väidavad veel, et erandina artikli 8 lõikest 1 lubab artikli 8 lõige 3 teatavatel kindlaksmääratud juhtudel anda sarnaste ravimite müügiluba selle kümneaastase perioodi jooksul. Niisugune müügiluba ei tohi siiski ületada esimese harva kasutatava ravimi kümneaastast ainuõigust turul.
   
      (1)  Euroopa Parlamendi ja nõukogu 16. detsembri 1999. aasta määrus (EÜ) nr 141/2000 harva kasutatavate ravimite kohta (EÜT 2000, L 18, lk 1).